लिखा- लोग कहेंगे Helmet क्यों नहीं? भाईसाहब, Pose देने के लिए Style चाहिए!
Nagaland minister Temjen Imna Along is making waves on social media again, with a quirky post on Twitter.नागालैंड के भाजपा प्रदेश अध्यक्ष और मंत्री तेमजेन इमना अलोंग की एक पोस्ट सोशल मीडिया पर वायरल है। इममें एक ट्वीट के रिप्लाय में इमना ने एक फोटो ट्वीट किया है।
अपने बयानों और ट्वीट के लिए हमेशा चर्चा में बने रहने वाले नागालैंड के भाजपा प्रदेश अध्यक्ष और मंत्री तेमजेन इमना अलोंग की एक पोस्ट सोशल मीडिया पर वायरल है। इममें एक ट्वीट के रिप्लाय में इमना ने एक फोटो ट्वीट किया है। इसमें वे एक युवक के साथ हार्ले डेविडसन बाइक पर सवार हैं और मुस्कुराते हुए दिख रहे हैं, लेकिन बिना हेलमेट के हैं। तेमजेन ने खुद ही फोटो का मजाक उड़ाया और फिर इसके साथ इंपोर्टेंट सुरक्षा संदेश भी लिखा।
तेमजेन ने लिखा- लोग कहेंगे हेलमेट क्यों नहीं? भाईसाहब, पोज देने के लिए स्टाइल चाहिए! हेलमेट के बिना सफर नहीं करने का। नागालैंड के मंत्री के ट्वीट को 4.3 लाख से ज्यादा व्यूज मिल चुके हैं। 10 हजार लोगों ने इसे लाइक किया और यह 600 से अधिक बार रीट्वीट किया जा चुका है।
यूजर्स ने किए कमेंट्स
यूजर्स ने कमेंट्स में लिखा हार्ले डेविडसन को इंडिया में एड के लिए यह फोटो यूज करना चाहिए। एक अन्य यूजर ने लिखा- गुज पोज। एक अन्य ने लिखा- आप एकमात्र अच्छी चीज हैं जो ट्विटर के पास है।
पढ़िए तेमजेन के चार सबसे ज्यादा चर्चित बयान...
1. आंखें छोटी हों तो सो जाओ, किसी को पता भी नहीं लगता...
पिछले साल जुलाई में पूर्वोत्तर के लोगों की छोटी आंखों पर तेमजेन इमना का एक बयान सोशल मीडिया पर वायरल हुआ था। इमना ने कहा था- लोग कहते हैं पूर्वोत्तर के लोगों की आंखें छोटी होती हैं, पर मैं बता दूं कि हम लोगों की नजर बहुत तेज होती है।
उन्होंने ये भी कहा कि छोटी आंखों के फायदे होते हैं। इनकी वजह से गंदगी कम जाती है। अगर कोई प्रोग्राम लंबा होता है तो हम लोग मंच पर इसकी वजह से सो भी लेते हैं। किसी को पता भी नहीं लगता कि सोए हैं या जग रहे हैं। नगालैंड के मुख्यमंत्री नेफियू रियो ने इसे शेयर किया और लिखा- मेरा भाई फुलफॉर्म में हैं। पढ़ें पूरी खबर...
2. ठंड पर कहा-पारा उम्र से कम हो तो उठने का मन नहीं करता...
पिछले साल दिसंबर में तेमजेन इमना ने बढ़ती ठंड को लेकर फनी ट्वीट किया था। 42 साल के तेमजेन ने नगालैंड की राजधानी कोहिमा का ड्रोन वीडियो शेयर करके कैप्शन दिया, ‘जब तापमान आपकी उम्र से कम हो तो बिस्तर से उठने का मन नहीं करता। यहां तो 13° सेल्सियस पारा है और आसमान में बादल हैं। आपके यहां कैसा मौसम है?’ पढ़ें पूरी खबर...
3. कुछ लोग तो हमें Bear Grylls के रिश्तेदार ही समझने लगे हैं...
हरियाणा के सूरजकुंड मेले में नगालैंड की एक महिला भेदभाव का शिकार हुई थी। उसने एक वीडियो में कहा था- लोग हमारे स्टॉल पर आते हैं, लेकिन वे हमसे कहते हैं कि हम सांप और डॉग मीट खाते हैं। ऐसे सवालों से हमें दुख होता है। इस पर नगालैंड के मंत्री तेमजेन इमना अलोंग ने लिखा, ‘कुछ लोग तो हमें "Bear Grylls" के रिश्तेदार ही समझने लगे हैं। ये ठीक नहीं है। पूछना है तो गूगल से पूछो। न मिले, तो मुझसे पूछ लेना।’ पढ़ें पूरी खबर...
4. पॉपुलेशन कंट्रोल पर कहा था- मेरी तरह सिंगल रहें...
तेमजेन ने वर्ल्ड पॉपुलेशन डे के मौके पर कहा था- हमें जनसंख्या वृद्धि को लेकर गंभीर हो जाना चाहिए। बच्चे पैदा करने को लेकर हमें जरूरी विकल्प अपने दिमाग में बैठा लेने चाहिए। या फिर मेरी तरह सिंगल रहिए। साथ मिलकर हम एक सुरक्षित भविष्य के लिए अपना योगदान दे सकते हैं। आइए और सिंगल मूवमेंट को जॉइन करिए। पूरी खबर पढ़ें...
​​​​​​तेमजेन से जुड़ी भास्कर की ये खबर भी पढ़ें...
वर्ल्ड पासवर्ड डे पर बोले- कहीं आपने गर्लफ्रेंड के नाम पर पासवर्ड तो नहीं रखा, अगर हां तो चेंज कर दें
नगालैंड के भाजपा प्रदेश अध्यक्ष और मंत्री तेमजेन इमना अलोंग अक्सर सोशल मीडिया पर दिलचस्प पोस्ट शेयर करने के लिए पहचाने जाते हैं। 4 मई यानी आज वर्ल्ड पासवर्ड डे है। इस पर उन्होंने पासवर्ड से संबंधित एक मीम ट्वीट किया है, जो वायरल हो रहा है।
उन्होंने ट्वीट किया कि आज पासवर्ड डे पर बताएं कि कहीं अपना पासवर्ड ‘GirlfriendName123@’ के नाम पर तो नहीं रखा। अगर गर्लफ्रेंड के नाम पर ही रखा है तो उसे आज ही बदल दें। ऐसा करने से आपका पासवर्ड सुरक्षित हो जाएगा। पढ़ें पूरी खबर...
PM मोदी ने की तेमजेन इमना की तारीफ
प्रधानमंत्री नरेंद्र मोदी शुक्रवार को नगालैंड के दीमापुर में थे। वे यहां चुनावी रैली को संबोधित करने आए थे। प्रधानमंत्री ने इस दौरान नगालैंड भाजपा के अध्यक्ष और राज्य के हायर एजुकेशन और ट्राइबल मिनिस्टर तेमजेन इमना अलोंग की जमकर तारीफ की। पूरी खबर पढ़ें ...